Μπραντάδα μπακαλιάρου με κόκκινη σκορδαλιά
Με έμπνευση από το παραδοσιακό φαγητό της Σαντορίνης, η εκδοχή του πιάτου από τον σεφ Βασίλη Ακρίβο παρουσιάζεται κάπως πιο εκλεπτυσμένη και με μια απαλή κοκκινιστή σκορδαλιά, που το ντύνει με σπιρτάδα.
500 γρ. φιλέτα παστού μπακαλιάρου, ξαλμυρισμένα, 2 κουτ. σούπας σκορδαλιά, 1/2 μάτσο μαϊντανός, ψιλοκομμένος, 200 γρ. ολόκληρα ντοματάκια κονσέρβας, ψιλοκομμένα, 1 κουτ. σούπας ξίδι λευκό, 1/2 κουτ. γλυκού ζάχαρη, αλεύρι και λάδι για το τηγάνισμα, αλάτι και πιπέρι φρεσκοτριμμένο, 8 σκελίδες σκόρδο, καθαρισμένες, 300 γρ. ψωμί χωρίς κόρα, 1 φλιτζ. τσαγιού ελαιόλαδο, 1 κουτ. σούπας ξίδι λευκό, αλάτι
Για την μπραντάδα μπακαλιάρου με κόκκινη σκορδαλιά, ξεκινάμε απότη σκορδαλιά. Μουσκεύουμε το ψωμί σε νερό και ξίδι. Το στύβουμε καλά.Καθαρίζουμε τα σκόρδα και τα βάζουμε στο μπλέντερ με το ψωμί και το αλάτι.Τα χτυπάμε προσθέτοντας λίγο λίγο το λάδι.Διορθώνουμε τη γεύση, προσθέτοντας αν χρειάζεται κι άλλο αλάτι ή ξίδι.Κόβουμε τον μπακαλιάρο σε κομμάτια μεγέθους μπουκιάς και τα αλευρώνουμε.Βάζουμε λάδι να κάψει σε ένα τηγάνι και τηγανίζουμε λίγα λίγα τα κομμάτια του μπακαλιάρου.Τα βγάζουμε σε απορροφητικό χαρτί, να στραγγίξουν τα λάδια.Βάζουμε την ντομάτα κονκασέ σε ένα κατσαρολάκι μαζί με 2 κουταλιές από το λάδι του τηγανίσματος και την αφήνουμε να πάρει δύο βράσεις, για περίπου 5 λεπτά.Αραιώνουμε τη σκορδαλιά με 1 κουταλιά νερό και 1 κουταλιά ξίδι και τη ρίχνουμε μέσα στη σάλτσα.Αλατοπιπερώνουμε, προσθέτουμε τη ζάχαρη και τον μαϊντανό.Ανακατεύουμε και μαγειρεύουμε σε μέτρια φωτιά 2-3 λεπτά ακόμα, μέχρι να δέσει  η σάλτσα.Τότε ρίχνουμε μέσα τον τηγανισμένο μπακαλιάρο και σιγομαγειρεύουμε για 1  λεπτό. Σερβίρουμε αμέσως.
Μπακαλιάρος,Ντομάτα,Σκόρδο,25η Μαρτίου